9. ΝΟΜΟΘΕΤ. ΔΙΑΤΑΓΜΑ υπ’ αριθ. 3435 της 12/12 Νοεμ. 1955 Περί συστάσεως Υπηρεσίας Εντελλομένων Εξόδων παρά τοις σιδηροδρομικοίς δικτύοις. Εν όψει του άρθρ. 35 του Συντάγματος κλπ. Άρθρ.1.-1.Συνιστάται υπηρεσία εντελλομένων εξόδων δια την εκτέλεσιν του πρ/σμού των εν τη Χώρα σιδηροδρομικών δικτύων. 2.Το προσωπικόν της υπηρεσίας ταύτης λαμβάνεται εκ του προσωπικού της Γενικής Διευθύνσεως Δημοσίου Λογιστικού και των σιδηροδρομικών δικτύων άνευ ουδεμιάς αυξήσεως των οργανικών θέσεων του προσωπικού των υπηρεσιών τούτων. 3.Δι’ αποφάσεως του Υπουργού των Οικονομικών ορισθήσεται ο χρόνος εφαρμογής της διατάξεως του παρόντος Ν.Δ/τος και πάσα λεπτομέρεια αφορώσα την λειτουργίαν και το λογιστικόν της συνιστωμένης υπηρεσίας. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Δια του άρθρ. 15 Νόμ. 2360/1953 (τόμ.27 σελ. 220,68) προβλέπεται ο διορισμός Κυβερνητικού Οικονομικού Επιτρόπου παρά τοις Σ.Ε.Κ., Σ.Π.Α.Π. και λοιπαίς υπό την εκμετάλλευσιν του Δημοσίου τελούσι σιδηροδρομικοίς δικτύοις, όστις μετέχων άνευ ψήφου των Διοικητικών Συμβουλίων αυτών δικαιούται να αναστέλλη την εκτέλεσιν πάσης προκαλούσης οικονομικήν επιβάρυνσιν αποφάσεως αυτών, αναφέρων σχετικώς εις τον Υπουργόν των Οικονομικών. Ο Υπουργός δέον ν’ αποφασίζη εντός τριών ημερών από της λήψεως της ανασταλείσης αποφάσεως, άλλως αύτη εκτελείται. 